CELEX: 32016R1619
Language: bg
Date: 2016-09-08 00:00:00
Title: Регламент за изпълнение (ЕС) 2016/1619 на Комисията от 8 септември 2016 година за изменение на Регламент за изпълнение (ЕС) № 948/2014 по отношение на крайния срок за подаване на заявления за помощ за частно складиране на обезмаслено мляко на прах

9.9.2016   
            
            
               BG
            
            
               Официален вестник на Европейския съюз
            
            
               L 242/28
            
         РЕГЛАМЕНТ ЗА ИЗПЪЛНЕНИЕ (ЕС) 2016/1619 НА КОМИСИЯТА
   от 8 септември 2016 година
   за изменение на Регламент за изпълнение (ЕС) № 948/2014 по отношение на крайния срок за подаване на заявления за помощ за частно складиране на обезмаслено мляко на прах
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 18, параграф 2, член 20, букви в), е), л), м) и н) и член 223, параграф 3, буква в) от него,
   като взе предвид Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (2), и по-специално член 4 от него,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (3), и по-специално член 62, параграф 2, буква б) от него,
   като има предвид, че:
   
               (1)
            
            
               С Регламент за изпълнение (ЕС) № 948/2014 на Комисията (4) беше започнато предоставяне на помощ за частно складиране на обезмаслено мляко на прах с оглед на особено утежнената ситуация на пазара, настъпила по-специално в резултат на наложената от Русия забрана върху вноса на млечни продукти от Съюза.
            
         
               (2)
            
            
               Действието на тази схема за частно складиране беше удължена с регламенти за изпълнение на Комисията (ЕС) № 1337/2014 (5), (ЕС) 2015/303 (6), (ЕС) 2015/1548 (7) и (ЕС) 2016/224 (8). Поради това заявленията за помощ може да се подават до 30 септември 2016 г.
            
         
               (3)
            
            
               На 29 юни 2016 г. Русия удължи забраната върху вноса на селскостопански продукти и храни с произход от Съюза до края на 2017 г.
            
         
               (4)
            
            
               Производството на обезмаслено мляко на прах в Съюза се е увеличило с 18 % през периода от януари до април 2016 г. в резултат от увеличеното производство на мляко, като през същия период износът е намалял с 8 %. Износът на обезмаслено мляко на прах традиционно представлява около 40—50 % от общото производство на обезмаслено мляко на прах в Съюза.
            
         
               (5)
            
            
               В резултат на това цените на обезмасленото мляко на прах в Съюза продължават да бъдат под натиск за намаляване.
            
         
               (6)
            
            
               С оглед на сегашното положение на пазара е целесъобразно да се осигури непрекъснатото действие на схемата за помощ за частно складиране на обезмаслено мляко на прах, като действието ѝ бъде удължено до началото на периода на интервенция за 2017 г. — 1 март 2017 г.
            
         
               (7)
            
            
               С цел да се избегне прекъсване на възможността за подаване на заявления по схемата, настоящият регламент следва да влезе в сила в деня след деня на публикуването му.
            
         
               (8)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 5 от Регламент за изпълнение (ЕС) № 948/2014 датата „30 септември 2016 г.“ се заменя с „28 февруари 2017 г.“
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 септември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  ОВ L 346, 20.12.2013 г., стр. 12.
   
      (3)  ОВ L 347, 20.12.2013 г., стр. 549.
   
      (4)  Регламент за изпълнение (ЕС) № 948/2014 на Комисията от 4 септември 2014 г. за започване на частно складиране на обезмаслено мляко на прах и за предварително определяне на размера на помощта (ОВ L 265, 5.9.2014 г., стр. 18).
   
      (5)  Регламент за изпълнение (ЕС) № 1337/2014 на Комисията от 16 декември 2014 г. за изменение на регламенти за изпълнение (ЕС) № 947/2014 и (ЕС) № 948/2014 по отношение на крайния срок за подаване на заявления за помощ за частно складиране на масло и обезмаслено мляко на прах (ОВ L 360, 17.12.2014 г., стр. 15).
   
      (6)  Регламент за изпълнение (ЕС) 2015/303 на Комисията от 25 февруари 2015 г. за изменение на регламенти за изпълнение (ЕС) № 947/2014 и (ЕС) № 948/2014 по отношение на крайния срок за подаване на заявления за помощ за частно складиране на масло и обезмаслено мляко на прах (ОВ L 55, 26.2.2015 г., стр. 4).
   
      (7)  Регламент за изпълнение (ЕС) 2015/1548 на Комисията от 17 септември 2015 г. за изменение на регламенти за изпълнение (ЕС) № 947/2014 и (ЕС) № 948/2014 по отношение на крайния срок за подаване на заявления за помощ за частно складиране на масло и обезмаслено мляко на прах (ОВ L 242, 18.9.2015 г., стр. 26).
   
      (8)  Регламент за изпълнение (ЕС) 2016/224 на Комисията от 17 февруари 2016 г. за изменение на регламенти за изпълнение (ЕС) № 947/2014 и (ЕС) № 948/2014 по отношение на крайния срок за подаване на заявления за помощ за частно складиране на масло и обезмаслено мляко на прах (ОВ L 41, 18.2.2016 г., стр. 8).